MEDALIE SAU MESAJ REVOLUTIONAR?! Ghiţ Mihaela, Lucrarea, intitulată „Medalie”, a fost pictată de Ioan Angel Negrean în în tehnica ulei şi gips pe pânză, măsurând x cm În prezent opera se află expusă la Muzeul Judeţean de Artă « Centrul Artistic Baia Mare» Mesajul artistic imediat al operei vizează sexualitatea sub aspectul manifestării ei eroice, instinctuale, simbolul medaliei făcând trimitere la o recompensă, premiu, distincţie pentru merite deosebite Dincolo de această interpretare facilă, lucrarea trebuie analizată ţinând cont de condiţiile istorico-politice ale unei Românii agitate, în pregătirea Revoluţiei de la , când cenzura viza toate domeniile culturale prin eliminarea oricăror manifestări ce puteau dezaproba regimul comunist Sub acest aspect şi având în vedere că lucrarea a fost expusă la Bucureşti, la Complexul expoziţional „Dalles”, cu un an înainte de revoluţie, nu putem decât să confirmăm curajul autorului de a risca consecinţele pe care i le-ar fi putut cauza expunerea unei lucrări care, în realitate, comportă un adevărat mesaj revoluţionar subliminal, din următoarele argumente: Medalia, ca simbol, este oferită unei persoane În cazul de faţă ea se oferă unei întregi comunităţi, unui popor, unei lumi Ea este expusă pentru toată lumea Laurii presupuşi şi sugeraţi în lucrare fac trimitere la frunzele de dafin considerate sfinte şi asociate cultului zeului Apollo în Grecia clasică Frunzele de dafin au fost folosite în Roma antică la ornarea coroanelor de lauri purtate de eroi (Martiri ai revoluţiei?!) Plantă care rămâne verde iarna, dafinul, sugerează nemurirea Romanii au făcut din laur emblema gloriei MĂNĂSTIREA CĂPRIANAApollo, una dintre cele mai mari divinităţi ale mitologiei greceşti, i-a pedepsit pe ciclopi pentru moartea fiului său, cu săgeţile lui Drept pedeapsă pentru această faptă, Zeus l-a osândit pe Apollo să slujească, timp de un an, ca sclav, pe un muritor Să fie oare o coincidenţă termenul de un an în care Apollo urmează să-şi câştige libertatea şi Revoluţia poporului român care va avea loc un an mai târziu?! Apollo este, de asemenea, considerat protectorul noilor construcţii O altă curiozitate este poziţionarea elementelor compoziţionale din lucrare în forma unei cruci celtice Pentru români crucea celtică, este, în primul rând, un simbol creştin, care este prezent la Sfânta Liturghie, pe icoanele Mântuitorului şi pe cupolele Bisericilor noastre În al doilea rând, crucea celtică reprezintă simbolul revoluţiei naţional- conservatoare, unde prin termenul de „revoluţie” se subînţelege un proces de revenire la valorile tradiţionale, prin mobilizarea energiilor vitale şi creatoare ale neamului, cercul simbolizând unitatea noastră cu strămoşii şi cu generaţiile viitoare, iar crucea subliniind sacralitatea spaţiului geografic în care ne-am născut ca neam, trupul lui Isus şi Biserica Trimiterile spre cele patru puncte cardinale poate fi interpretată ca o invitaţie a întregii naţiuni de a participa la o acţiune de forţă, simbolizată prin elementul sexual masculin, unitatea fiind exprimată prin simbolul cercului, speranţa în reuşită, anticipată de titlul lucrii “Medalie”, fiind întărită de cele trei linii verticale Semnificaţiile ascunse ale lucrării continuă prin simbolul obeliscului sau al falusului Obeliscul, emblemă a Egiptului antic, închinat zeului soarelui “Ra”, ce făcea legătura între lumea oamenilor şi lumea zeilor, a fost preluat de către societatea contemporană, ridicându-se numeroase de astfel de construcţii în amintirea unor evenimente istorice, cel mai adesea revoluţionare Obeliscul are o formă arhetipală unică, este un simbol al puterii creatoare masculine, făcând trimitere în mod explicit la forma organului sexual masculin Acest aspect a fost observat încă din vechime, chiar şi în creştinism De exemplu, în , cărturarul iezuit Athanasius Kircher numea obeliscul, în lucrarea sa Obeliscus Pamphilius “digitus solis - degetul Soarelui”, formă voalată de a se referi la simbolismul său sexual Specialiştii în istoria Egiptului spun că această piatră este “dealul primordial”, adică vârful primului uscat care a apărut din ape la crearea lumii, de după el răsărind pentru prima dată Soarele Să fie oare “Medalia” expresia plastică a unui “rasărit” al conştiinţei poporului, a drumului către democraţie, cu anticiparea martiriului ce avea să urmeze?! Medalie emisă în cinstea inaugurării Monumentului Vânătorilor, obelisc, care este primul monument din ţară dedicat soldaţilor care au luptat în războiul din - Memorialul renaşterii – Glorie Eternă Eroilor şi Revoluţiei Române din Decembrie este un ansamblu monumental situat în Piaţa Palatului din Bucureşti, ridicat în memoria victimelor Revoluţiei române din , elementul principal al ansamblului fiind obeliscul Cu siguranţă da, având în vedere semnificaţia falusului, “simbol al puterii generatoare, izvor şi canal al sămânţei, în calitatea ei de principiu activ, (…)asemenea unei coloane, este totodată temelia şi locul de echilibru între Cer şi Pământ”, coroborată cu semnificaţia laurilor pe care le presupune medalia, aceea de nemurire Extrapolând sensul şi ţinând cont de frământările poporului român înainte de revoluţie, lucrarea se erijează într-o proiecţie plastică a dorinţei de libertate a românului, a setei de echilibru şi a recâştigării individualităţii pierdute, a continuităţii ca naţiune Medalie- Revolutia Română din Decembrie - fataCercul, ca simbol al unităţii, al eternei reîntoarceri, apare un an mai târziu pe steagul României, prin decuparea stemei naţionale Revoluţia Română din Decembrie - versoCredem că nu este întâmplătoare folosirea, de către autor, a culorilor principale ce fac trimitere la steagul românesc Relaţia existentă dintre microcosmos (atomul, elementul, omul, sugerat prin falus) şi macrocosmos (universul, sugerat prin cerc şi prin albastrul cerului) subliniază, prin linia neîntreruptă ce pare a îmbrăţişa cercul, unitatea în trăire a românilor, precum şi dorinţa acestora de a se înălţa ca naţiune în lume, liniile paralele ascendente ale liniei neîntrerupte sugerând aspiraţia, lupta Cercul semnifică, implicit, şi potenţialul embrionar ce urmează a fi realizat, trimiţând spre conceptul cavităţii feminine unde are loc fertilizarea Linia verticală (semnul masculin) poate fi asociată cu axis mundi care leagă pământul de ceruri; aceasta reprezintă planul spiritual şi fantezia imaginativă În logică, linia verticală reprezintă demarcaţia, iar în matematică diviziunea În acest sens lucrarea poate face referire la diviziunea celulară sau microcosmos Raportat la argumentele anterioare, aceasta poate simboliza continuitatea poporului român Cercul aminteşte de discul solar prin galbenul folosit, simbol al soarelui, trimiţând la complexul megalitic astrologic Stonehenge, din Anglia, unde cercurile de piatră sunt considerate de unii ca foste locuri de adorare a Soarelui Unul dintre megaliţi înregistrează înălţarea soarelui exact deasupra sa, pe data de iunie, respectiv solstiţiul de vară, dată la care, în , toţi liderii partidelor parlamentare îşi dau acordul de principiu faţă de Strategia naţională pentru pregătirea aderării României la Uniunea Europeană, ( moment care anulează sacrificiul uman înregistrat la revoluţie), libertatea fiind, din nou, pierdută Rolul astronomic sau calendaristic sugerat de aşezarea pietrelor construcţiei ansamblului Stonehenge la care trimite lucrarea, asociat semnificaţiei verticalei, atât de pregnantă în organizarea compoziţională, “Verticala reprezintă aspiraţia, direcţia aspiraţiei, dinamica ascensională, înălţarea, creşterea, în toate acestea elementul de fond fiind timpul (…)” , accentuează semnificaţiile ascunse privind pregătirea unei schimbări radicale pe toate planurile, timpul, în această ipostază, devenind unul istoric, asociat unui popor, istoriei acestuia Orizontala ce taie la jumătate verticala formează răscrucea, simbol spaţial în motivistica românească, centru de concentrare a forţelor în vederea expansiunii, “semnificând ambivalent convergenţă şi divergenţă, întâlnire şi despărţire, sosire şi plecare, loc fast şi nefast, totodată ” Verticalitatea exprimată în lucrare trimite neapărat la stilul gotic, la o fereastră gotică Ce oferă fereastra gotică?! Spectacol de lumină transfigurată, culoarea devenind subsidiară luminii, pictura devine o fereastră ce se deschide înspre interior şi nu exterior, spaţiu de transfigurare a luminii, al înţelegerii simbolurilor care le conţine Este vorba de mesajul artistic transfigurat prin intermediul picturii care devine astfel metaforă a limbajului plastic: “Fereastra este loc metafizic, vitraliul este în sens superior pictură metafizică, iar imaginea de acolo este metaforă a sacrului Este un domeniu al luminii cu un primat apodictic al luminii (…) Vitraliul este despărţire, delimitare, este filtru dar şi legătură care există numai pentru pătrunderea luminii în interior fără ca să permită vederea dinăuntru în afară Se dovedeşte loc de iluminare, nu de privire Prin imaginea sa fixă sugerează un acces spre eternitate iar prin vibraţiile cromatice se arată a fi un drum multiplu către trăirile sufleteşti Biserica gotică nu mai este o arcă a salvării orientată de la apus către răsărit pe o axă orizontală ci este loc iluminat, angajat ascensional pe o vădită verticală ” Transformarea luminii în culoare este de natură a sublinia modul particular în care sufletul autorului, care deţine secretul, conştient sau nu, al adevărului celor reprezentate, empatizează cu colectivitatea în care trăieşte, dezvăluindu-se prin culoare Sub acest aspect, actul de creaţie devine unul premonitoriu, generat de conştiinţa unei colectivităţi, artistul, prin sensibilitatea creatoare devenind mesager al unui eveniment implacabil:” Vitraliul este o graniţă: până la el există lumină efectivă, cea a spiritului divin, după el, in interior, respectiva lumină este răspândită în culori ca şi când s-ar îndrepta pe sensuri diferite către sufletul fiecărui om” Metaforic vorbind, lumina creatoare aparţine artistului El transcende Diferenţierea şi înţelegerea semnificaţiilor mesajelor artistice sunt proprii fiecărei persoane Cunoaşterea profundă a împrejurărilor de realizare a operei apropie privitorul de adevărul semnificaţiilor Ioan Angel Negrean foloseşte în multe dintre lucrările sale o exprimare plastică metaforică: “ Reîntoarcerea la om, la problematicile umanului au ocupat în mod gradual prim-planul preocupărilor artistului începând din Mai întâi întrebuinţând formule ale comunicării eliptice şi indirecte, prin intermediul limbajului metaforic si adeseori “esopic” utilizat între - , pentru că mascarea prin sugestie şi imagine aluzivă a organicului, biologicului genetic şi sexualismului uman putea fi atunci una dintre puţinele căi de depăşire a filtrelor cenzurării ” Lucrarea dezvăluie o compoziţie închisă, semifigurativă, în care verticalitatea e explicită, orizontalitatea fiind sugerată, prima fiind cea de la care pornesc semnificaţiile Linia, ca element de limbaj plastic este expresiv redată prin conturarea formelor, având o semnificaţie şi mai mare când ea apare ca element de sine stătător, ori când împarte spaţiul compoziţional Scindarea sau diviziunea este însă anulată de cerc sau de semicerc, ca simbol al unităţii, ultimul făcând trimitere la cupolă, spaţiu protector, semnificaţie întărită şi de culoarea galben-aurie folosită în zugrăvirea simbolului Continuitatea liniei în părţile laterale, pe verticală, dincolo de spaţiul plastic, este semnificativă pentru sublinierea aspiraţiei la absolut De remarcat că tocmai această linie subţire susţine centrul de interes al lucrării ca într-o “legănare” ascendentă Este poate această legănare o sugestie a unui echilibru instabil, a unei mobilităţi tacite, a frământării Centrul de interes exprimat prin organul sexual bărbătesc este divizat de o linie roşie Roşul martiriului taie în două şi semicercul, simbol al cupolei Sugerarea dărâmării cupolei, respectiv a bisericii, trimite la legenda biblică a reconstrucţiei ei prin sacrificiu Valenţele de ordin religios devin semnificative în contextul în care manifestarea religioasă a omului era cenzurată în fostul regim, revenirea la creştinism şi trăirea sentimentului religios echivalând pentru poporul român cu o regăsire a propriei identităţii Vectorii curbi şi drepţi determină un ritm intrinsec al lucrării, de frământare, subliniat şi de densificarea materiei artistice prin folosirea gipsului, a structurilor Folosirea structurilor determină o reducere a paletei cromatice, culorile primare folosite realizând contrastul cel mai puternic la culorii în sine “Contrastul culorilor în sine (roşu, galben şi albastru) poate să exprime la fel de bine o bucurie debordantă, ca şi o tristeţe profundă, viaţa primitivă, ca şi universalitatea cosmică” Contrastul cald-rece scoate şi mai mult în evidenţă centrul de interes al lucrării, recele albastrului şi al griurilor-albăstrui din jurul centrului accentuând tensiunea din interior, frământarea, în acelaşi timp viaţa, trăirea Perspectiva este anihilată Sugerarea spaţiului, prin eliminarea profunzimii şi restrângerea la bidimensional, tendinţă dominantă a artei moderne şi contemporane este suficientă pentru exprimarea mesajului artistic Pictura devine limbaj, cuvânt, prin evocarea imaginilor vizuale sugerate “Cine spune artă spune limbaj Şi un limbaj, fie vorbit, fie pictat, nu e niciodată un lucru al cărui sens să apară imediat tuturor, el este un lucru elaborat, construit, «artificial», pe care n-ajungi să-l înţelegi decât după ce ai învăţat un vocabular, o sintaxă ” 